Akagwe; Omukazi aitsire abaana be babiri abu ayezaarire – Mukono
N’ebya Henry Nsubuga
Abatuura b’ekyaro kya Kikubankima omuri Mukono Central Division omu munisiparite ya Mukono bari omukekango bwanyima y’omukazi kwita abaana be babiri abu ayezaarire.
Abaana abaitsirwe bamanywa nka Ramathan Lubega, 3 na Shaban Kamoga, 6.
Sulait Ziwa, Omuhandiki w’eby’okwerinda ahabwa Kikubankima yaagamba omukazi okozire ekikorwa eki nka Constance Nankya, omukazi w’omwe ahabatuura, Musa Sseguya.
Ekikorwa eki kibeireho nyomwabazyo shaaha 1:30 z’omwabazyo.
Sseguya nagira ngu ku agarukire omuka arikuruga ahamurimo, agumire nateera engombe ahagati kwonka tihaine oigwire. Agyerizeho kumuterera esiimu nikwo Nankya kumugira ngu tarikuhuriragye.
Ku ayigwire gate enkye, ashangire omukazi eyemereire ahabaraza akwatsire omwana omutu Shadrack obwo amashanyarazi gatariho.
“Mushabire okumpa omwana, kuntahire omunju, yankurata. Ndeebire Kamoga arambire omurwambu rw’eshagama afiire. Kumurize ekibaireho, yabura kungarukamu.Nshohoire aheeru naheereza omwe ahabatuura omwana omuto,” Sseguya arikushoboorora.
Sseguya agarukire omunju yaataho amshanyarazi nikwo kureeba omwana owakabiri naawe afiire.
Pooriisi ehiikire ahamwanya ogu nikwo kutwara Nankya abatuura batakamuteire. Hati akwatirwe aha pooriisi eya Mukono.
Emibiri yaabana bombi etwairwe omukabafu ah’irwariro erya Mulago kwongyera kukyeberwa obwo okucondooza kurikukorwa.
lug_Latn run_Latn lug_Latn nso_Latn lug_Latn kin_Latn run_Latn lug_Latn lug_Latn lug_Latn kin_Latn lug_Latn